ΕΥΡΩΠΑΪΚΗ  ΕΠΙΤΡΟΠΗ  
Βρυξέλλες , 19.12.2011 
SEC(2011) 1611 τελικό  
  
ΕΓΓΡΑΦΟ  ΕΡΓΑΣΙΑΣ  ΤΩΝ  ΥΠΗΡΕΣΙΩΝ  ΤΗΣ  ΕΠΙΤΡΟΠΗΣ  
ΣΥΝΟΠΤΙΚΗ  ΠΑΡΟΥΣΙΑΣΗ  ΤΗΣ  ΕΚΤΙΜΗΣΗΣ  ΕΠΙΠΤΩΣΕΩΝ  
που συνοδεύει  το έγγραφο  
Πρόταση  για κανονισμό  του Ευρωπαϊκού  Κοινοβουλίου  και του Συμβουλίου  
σχετικά  με το πρόγραμμα  Hercule III για την προώθηση  δράσεων  στον  τομέα  της 
προστασίας  των οικονομικών  συμφερόντων  της Ευρωπαϊκής  Ένωσης  
{COM(2011) 914 τελικό } 
{SEC(2011) 1610 τελικό }  
 
 Η παρούσα  έκθεση  δεσμεύει  μόνο  τις υπηρεσίες  της Επιτροπής  που πήραν  μέρος  στην  
κατάρτισή  της και δεν προδικάζει  την τελική  μορφή  οποιασδήποτε  απόφασης  που θα ληφθεί  
από την Επιτροπή .  
 
 ΣΥΝΟΠΤΙΚΗ  ΠΑΡΟΥΣΙΑΣΗ  ΤΗΣ  ΕΚΤΙΜΗΣΗΣ  ΕΠΙΠΤΩΣΕΩΝ  ΓΙΑ ΤΟ ΠΡΟΓΡΑΜΜΑ   
HERCULE........................................................................................................................ ..................................... 1  
1. ΠΛΑΙΣΙΟ  ΠΟΛΙΤΙΚΗΣ  ΚΑΙ  ΣΥΝΕΙΣΦΟΡΑ  ΣΤΙΣ  ΠΡΟΤΕΡΑΙΟΤΗΤΕΣ  ΤΗΣ  ΕΕ.............................. 1  
2. ΔΙΑΒΟΥΛΕΥΣΗ  ΜΕ ΤΑ ΕΝΔΙΑΦΕΡΟΜΕΝΑ  ΜΕΡΗ ............................................................................... 1  
3. ΠΡΟΣΔΙΟΡΙΣΜΟΣ  ΤΟΥ  ΠΡΟΒΛΗΜΑΤΟΣ  ΚΑΙ  ΛΟΓΙΚΗ  ΤΗΣ  ΠΑΡΕΜΒΑΣΗΣ ............................... 1  
4. ΣΤΟΧΟΙ  ΤΟΥ  ΠΡΟΓΡΑΜΜΑΤΟΣ ............................................................................................................... 1  
5. ΕΠΙΚΟΥΡΙΚΟΤΗΤΑ  ΚΑΙ  ΠΡΟΣΤΙΘΕΜΕΝΗ  ΑΞΙΑ  ΕΕ........................................................................... 1  
6. ΠΕΡΙΓΡΑΦΗ  ΤΩΝ  ΕΠΙΛΟΓΩΝ  ΠΟΛΙΤΙΚΗΣ ............................................................................................ 1  
7. ΑΝΑΛΥΣΗ  ΕΠΙΠΤΩΣΕΩΝ  ΑΝΑ  ΕΠΙΛΟΓΗ ............................................................................................... 1  
8. ΣΥΝΔΕΣΗ  ΜΕ ΑΛΛΕΣ  ΠΡΩΤΟΒΟΥΛΙΕΣ  ΜΕΤΑ  ΤΟ 2013..................................................................... 1  
9. ΑΠΛΟΥΣΤΕΥΣΗ  ΚΑΙ  ΜΕΙΩΣΗ  ΤΟΥ  ΔΙΟΙΚΗΤΙΚΟΥ  ΦΟΡΤΟΥ .......................................................... 1  
10. ΠΑΡΑΚΟΛΟΥΘΗΣΗ  ΚΑΙ  ΑΞΙΟΛΟΓΗΣΗ ............................................................................................... 1  
 
 Συνοπτική  παρουσίαση  της εκτίμησης  επιπτώσεων  για το πρόγραμμα  
Hercule  
 
1. Πλαίσιο  πολιτικής  και συνεισφορά  στις προτεραιότητες  της ΕΕ 
 
Το πρόγραμμα  Hercule είναι  το μόνο  μέσο  που προορίζεται  ειδικά  για την καταπολέμηση  της 
απάτης , της διαφθοράς  και κάθε  άλλης  παράνομης  δραστηριότητας  εις βάρος  των 
οικονομικών  συμφερόντων  της Ένωσης . Η διαχείρισή  του γίνεται  από την OLAF. 
 Η Συνθήκη  προβλέπει  την αρχή  της αποτελεσματικής  και ισοδύναμης  προστασίας  των 
οικονομικών  συμφερόντων  της ΕΕ στα
 κράτη  μέλη  και στα όργανα  και οργανισμούς  της ΕΕ, 
καθώς  και τη στενή  συνεργασία  για την επίτευξη  του εν λόγω  στόχου . 
 Οι δαπάνες  στο πλαίσιο  του προγράμματος  Hercule II κατά  την περίοδο  2007/2013 
ανέρχονται  σε 98,5 εκατ. ευρώ . Η πρόταση  προβλέπει  τη συνέχιση  των εν λόγω  δαπανών  στο 
πλαίσιο  του προγράμματος  Hercule III, με τον σημερινό  
ρυθμό  των 15 εκατ. ευρώ  ετησίως . 
 Οι δαπάνες  στο πλαίσιο  του Hercule II κατανέμονται  στους  εξής τομείς : 
 
1. Τεχνική  βοήθεια  (60%) 
 2. Ειδική  κατάρτιση  για την καταπολέμηση  της απάτης  (35%) 
 3. Υποστήριξη  των ενώσεων  για το Ευρωπαϊκό  Ποινικό  Δίκαιο  και την 
Προστασία  των Οικονομικών  Συμφερόντων  της ΕΕ (Ευρωπαϊκοί  Δικηγορικοί  
Σύλλογοι ) (5%) 
 
Επιπλέον , τουλάχιστον  6 εκατ. ευρώ  πρέπει  να 
δαπανώνται  ετησίως  στους  τομείς  των 
σημείων  1 και 2 ανωτέρω  για την εξάλειψη  του λαθρεμπορίου  τσιγάρων . Η υποχρέωση  αυτή  
είναι  σύμφωνη  με τους ειδικούς  στόχους  καταπολέμησης  της απάτης , του λαθρεμπορίου  και 
της παραποίησης  που περιέχονται  στις συμφωνίες  με 4 μεγάλες  διεθνείς  καπνοβιομηχανίες , 
δυνάμει  των οποίων  οι τελευταίες  θα καταβάλουν  2,3 δισεκατ . US$ στους  εθνικούς  
προϋπολογισμούς  και στον  προϋπολογισμό  της ΕΕ εντός  περιόδου  20 ετών . 
 
2. Διαβούλευση  με τα ενδιαφερόμενα  μέρη  
 
Η εκτίμηση  των επιπτώσεων  λαμβάνει  υπόψη  τη διαβούλευση  που πραγματοποιήθηκε  με 
ενδιαφερόμενους  φορείς , ιδίως  στο πλαίσιο  επιχειρησιακών  υπηρεσιών  κρατών  μελών , άλλων  
υπηρεσιών  της Επιτροπής  και λοιπών  οργάνων  της ΕΕ, καθώς  και την επιχειρησιακή  και τη 
γενικότερη  εμπειρία  που έχει αποκτήσει  η OLAF από τη διαχείριση  του προγράμματος . 
Επίσης , περιλαμβάνει  υλικό  από την ενδιάμεση  επανεξέταση  της επίτευξης  των στόχων  του 
προγράμματος  Hercule II που ολοκληρώθηκε  στα τέλη του 2010. 
 
3. Προσδιορισμός  του προβλήματος  και λογική  της παρέμβασης  
 
Κλίμακα  
 
Η ετήσια  έκθεση  της Επιτροπής  του 2010, δυνάμει  του άρθρου  325, σχετικά  με την 
προστασία  των οικονομικών  συμφερόντων ,  τονίζει  την ανάγκη  περαιτέρω  δράσης  για την 
αντιμετώπιση  της απάτης . Η στρατηγική  της Επιτροπής  για την καταπολέμηση  της απάτης  
 
 5δίνει  απάντηση  στην  ανάγκη  αυτή  και υπογραμμίζει  τη σημασία  των προγραμμάτων  Hercule. 
Οι στατιστικές  της έκθεσης  δυνάμει  του άρθρου  325 και της ανεξάρτητης  επιχειρησιακής  
έκθεσης  της OLAF, παρέχουν  ενδεικτικά  στοιχεία  για την κλίμακα  της απάτης  και το φόρτο  
εργασίας  της OLAF. Η συνολική  δημοσιονομική  επίπτωση  των παρατυπιών  που 
κοινοποιήθηκαν  για το 2010 ανερχόταν  σε 1,8 δισεκατ . ευρώ  εκ των οποίων  τα 0,5 δισεκατ . 
ευρώ  αφορούσαν  υποθέσεις  για τις οποίες  υπήρχε  υπόνοια  απάτης  (επί ποσού  δαπανών  141 
δισεκατ . ευρώ  και τελωνειακών  δασμών  περίπου  17 δισεκατ . ευρώ  από παραδοσιακούς  ίδιους  
πόρους  (έσοδα )). Η OLAF ολοκλήρωσε  άνω των 1500 από τις έρευνές  της στο διάστημα  
1999-2011 (360 βρίσκονται  στο στάδιο  της εκτέλεσης ) γεγονός  που είχε ως αποτέλεσμα  να 
ανακτηθεί  ποσό  άνω του ενός δισεκατ . ευρώ  χάρη  στις έρευνες  που διενήργησε  η OLAF σε 
υποθέσεις  απατών  και λοιπών  παρατυπιών  μέχρι  τα μέσα  του 2011. 
 Η απάτη  έχει σημαντικές  δημοσιονομικές  συνέπειες  και αρνητικές  κοινωνικές  και 
οικονομικές  επιπτώσεις . Εξάλλου , εμπεριέχει  κινδύνους  για τη φήμη  του σχεδίου  της ΕΕ. 
 
Προκλήσεις  
 
Η
 εκτίμηση  επιπτώσεων  προσδιορίζει  5 βασικές  προκλήσεις  τις οποίες  πρέπει  να 
αντιμετωπίσει  το πρόγραμμα  Hercule III: 
 
 1. Οι δράστες  απατών  προσαρμόζονται  ταχέως  στις νέες περιστάσεις  σε επίπεδο  ΕΕ, 
δραστηριοποιούνται  σε διασυνοριακή  κλίμακα  και εκμεταλλεύονται  τις αδυναμίες . 
 2. Η Επιτροπή  και τα κράτη  μέλη  δεσμεύτηκαν  να εντείνουν  την καταπολέμηση  του 
λαθρεμπορίου  τσιγάρων . 
 3. Οι πιέσεις  που ασκούνται  στα δημόσια  οικονομικά  απαιτούν  μια πιο αποδοτική  από 
πλευράς  κόστους  προστασία  των οικονομικών  συμφερόντων  της ΕΕ μέσω  της 
βελτίωσης  της ανίχνευσης  και της πρόληψης . 
 4. Οι αρμόδιες  αρχές  των κρατών  μελών  και των υποψηφίων  ή συνδεδεμένων  χωρών  
είναι  πολυάριθμες  και ποικίλες . Στη μεγάλη  τους πλειοψηφία , οι διαθέσιμοι  πόροι  για 
την καταπολέμηση  των απατών  σε βάρος  του προϋπολογισμού  της ΕΕ διατίθενται  σε 
εθνικό  επίπεδο  και όχι σε επίπεδο  ΕΕ. 
 5. Οι διαφορές  μεταξύ  κρατών  μελών  σε σχέση  με τα κίνητρα  και τις ικανότητες  
εμποδίζουν  την ισοδύναμη  προστασία  των οικονομικών  συμφερόντων . 
 
Προβλήματα  
 
Η κάθε  πρόκληση  συνδέεται  με επιμέρους  προβλήματα . Μεταξύ  αυτών  περιλαμβάνονται : η 
έλλειψη  εξειδικευμένων  γνώσεων  και τεχνικού  εξοπλισμού , η μεταβαλλόμενη  απειλή  που 
προκύπτει  από το οργανωμένο  έγκλημα , η έλλειψη  εμπιστοσύνης  εκ μέρους  του κοινού , η 
έλλειψη  ευαισθητοποίησης  για τις απάτες  σε βάρος  της ΕΕ, η ανεπάρκεια  των αναλύσεων  
κινδύνου  και των ανταλλαγών  πληροφοριών , η περιορισμένη  ικανότητα  των αρμόδιων  
εθνικών  αρχών  να συνεργάζονται  μεταξύ  τους και με την OLAF, η ασυμβατότητα  του 
τεχνικού  εξοπλισμού  και του εξοπλισμού  επικοινωνίας , η έλλειψη  ενιαίου  διοικητικού  και 
δικαστικού  περιβάλλοντος  για τις έρευνες  και διώξεις  δραστών  απατών , καθώς  και τα κενά  
στις δεξιότητες  και στην  ανταλλαγή  βέλτιστων  πρακτικών  μεταξύ  εθνικών  αρχών . 
 
4. Στόχοι  του προγράμματος  
 
 
 6Ο γενικός  στόχος  είναι  η προστασία  των οικονομικών  συμφερόντων  της Ένωσης  και μέσω  
αυτής  η ενίσχυση  της ανταγωνιστικότητας  της ευρωπαϊκής  οικονομίας  και η διασφάλιση  της 
προστασίας  των χρημάτων  των φορολογουμένων . 
 Ο ειδικός  στόχος
 του προγράμματος  είναι  η πρόληψη  και καταπολέμηση  της απάτης , της 
διαφθοράς  και κάθε  άλλης  παράνομης  δραστηριότητας  εις βάρος  των οικονομικών  
συμφερόντων  της Ένωσης . 
 Στο παράρτημα  του κανονισμού  έχουν  προσδιοριστεί  περαιτέρω  επιχειρησιακοί  στόχοι . 
 
5. Επικουρικότητα  και προστιθέμενη  αξία ΕΕ
 
 
 Σύμφωνα  με τη Συνθήκη  (άρθρα  317, 325 της ΣΛΕΕ ), η Επιτροπή , σε συνεργασία  με τα 
κράτη  μέλη , φέρει  την ευθύνη  για την εκτέλεση  του προϋπολογισμού  και την καταπολέμηση  
της απάτης . Ο τελευταίος  αυτός  τομέας  υπάγεται  στις πολιτικές  κοινής  αρμοδιότητας  της ΕΕ. 
Ως εκ τούτου , η ΕΕ έχει ειδική  ευθύνη  να προωθεί  τη
 στενή  και τακτική  συνεργασία  μεταξύ  
όλων  των αρμοδίων  αρχών , παρέχοντας  βοήθεια  και στήριξη . Επιπλέον , ορισμένες  δράσεις  
του προγράμματος  Hercule υλοποιούνται  στο επίπεδο  των θεσμικών  οργάνων  της ΕΕ. 
 Η πραγματική  προστιθέμενη  αξία εξασφαλίζεται  από τη διευκόλυνση  της συνεργασίας  
μεταξύ  των αρχών  των κρατών  μελών , από τις οικονομίες  που προκύπτουν  από κοινές  
διαδικασίες  
σύναψης  συμβάσεων  και από την ενίσχυση  αδύνατων  σημείων  στα οποία  οι 
εθνικές  αρχές  είναι  ιδιαίτερα  εκτεθειμένες  σε εγκληματική  δράση  που οργανώνεται  από το 
έδαφος  γειτονικών  χωρών . Προκύπτουν  επίσης  οφέλη  για τα δημόσια  οικονομικά  δεδομένου  
ότι οι περισσότερες  από τις δαπάνες  της ΕΕ πραγματοποιούνται  υπό καθεστώς  
συγχρηματοδότησης  και το λαθρεμπόριο  έχει συχνά  αρνητικές  επιπτώσεις  τόσο  στους  
τελωνειακούς  δασμούς  όσο και στους  εθνικούς  (έμμεσους ) φόρους . Το πρόγραμμα  
αντιμετωπίζει  το πρόβλημα  έλλειψης  κινήτρου  για ορισμένα  κράτη  μέλη  να ασχοληθούν  με 
ζητήματα  με περιορισμένη  επίπτωση  στα οικονομικά  τους αλλά  με αρνητική  επίπτωση  στον  
προϋπολογισμό  της ΕΕ ή στους  εθνικούς  προϋπολογισμούς  άλλων  κρατών  μελών , ιδίως  σε 
καιρούς  δημοσιονομικής  λιτότητας  (π.χ. λαθρεμπόριο  και παραποίηση  τσιγάρων ). 
 Επίσης , το πρόγραμμα  προωθεί  τη δημιουργία  δικτύων  και την ανταλλαγή  βέλτιστων  
πρακτικών  μεταξύ  των διοικητικών  αρχών  των κρατών  μελών  και βελτιώνει  τη συμμόρφωση  
με τη νομοθεσία  της ΕΕ, μέσω  της κατάρτισης  εθνικών  εμπειρογνωμόνων  σε κοινές  
εκδηλώσεις  όπου  συμμετέχουν  υπήκοοι  πολλών  χωρών . 
 
6. Περιγραφή  των επιλογών  πολιτικής  
 
Το σενάριο  αναφοράς  είναι  η συνέχιση  του status quo ( επιλογή  1). 
 Η επιλογή  2
 βασίζεται  στο status quo, με βελτίωση  όμως  της μεθοδολογίας  του 
προγράμματος , ιδίως  με την αύξηση  του μέγιστου  ποσοστού  συγχρηματοδότησης  ούτως  ώστε  
να αντιμετωπιστούν  τα αυξανόμενα  προβλήματα  ανάλογης  χρηματοδότησης  σε κράτη  μέλη , 
γεγονός  ιδιαίτερα  σημαντικό  προκειμένου  να ενισχυθούν  η προστασία  γεωγραφικών  
περιοχών  που αντιμετωπίζουν  ιδιαίτερο  κίνδυνο , καθώς  και τα αδύνατα  σημεία  των μέσων  
προστασίας  της ΕΕ από τις απάτες . 
 
 
 7Η επιλογή  3 προβλέπει  ριζική  στροφή  προς  την στήριξη  άμεσων  επιχειρησιακών  
δραστηριοτήτων  εις βάρος  πιο μακροπρόθεσμων  στόχων , όπως  η αυξημένη  συμμόρφωση , η 
καλύτερη  ανταλλαγή  πληροφοριών  και η ανάπτυξη  της νομικής  σκέψης  σε ζητήματα  
ποινικού  δικαίου  ευρωπαϊκής  κλίμακας  που επηρεάζουν  την προστασία  των οικονομικών  
πόρων  της ΕΕ. 
 Η επιλογή  4
 προβλέπει  τη διακοπή  του προγράμματος . 
 Δύο άλλες  επιλογές  δεν λήφθηκαν  περαιτέρω  υπόψη : 
 
• Η επιλογή  
να αυξηθούν  οι δαπάνες  άνω των σημερινών  επιπέδων  απορρίπτεται , καθώς  
αντίκειται  στον  προγραμματισμό  του πολυετούς  δημοσιονομικού  πλαισίου  που 
προτείνεται  από την Επιτροπή  στην  ανακοίνωσή  της COM(2011)500 « Προϋπολογισμός  
για την Ευρώπη  2020». 
• Η επιλογή  να συνδυαστεί  το πρόγραμμα  με το πρόγραμμα  Pericles ( προστασία  από την 
παραχάραξη  του ευρώ ) δεν είναι  βιώσιμη , δεδομένου  ότι οι αντίστοιχες  νομικές  βάσεις  
προβλέπουν  διαφορετικές  νομοθετικές  διαδικασίες  για την έγκριση  (βλέπε  άρθρα  133 
και 325 ΣΛΕΕ  αντίστοιχα ). 
 
7. Ανάλυση  επιπτώσεων  ανά επιλογή  
 
Για την ανάλυση  των επιπτώσεων  των επιλογών  εξετάζονται  αρχικά  οι επιπτώσεις  του 
προγράμματος  Hercule II ( σενάριο  αναφοράς , επιλογή  1) και στη συνέχεια  πραγματοποιείται  
σύγκριση  των επιπτώσεων  που θα είχαν  οι άλλες  επιλογές . 
  Η συζήτηση  σχετικά  με την επιλογή  4
 εστιάζεται  στις επιπτώσεις  που θα είχε η διακοπή  του 
προγράμματος  ανά τομέα  και χρησιμεύει  ως εκ τούτου  ως βάση  για την εξέταση  των πιθανών  
αλλαγών  στην  κατανομή  των δαπανών  μεταξύ  των τομέων . Η επιλογή  4 απορρίπτεται  διότι  
το κόστος  που θα συνεπαγόταν  η μείωση  της αποτελεσματικότητας  και της αποδοτικότητας  
της καταπολέμησης  της απάτης  θα υπερέβαινε  σε μεγάλο  βαθμό  τα οικονομικά  οφέλη . Το 
ενδεχόμενο  μεταφοράς  ορισμένων  δράσεων  σε άλλα  προγράμματα  της ΕΕ απορρίπτεται , 
διότι  θα οδηγούσε  αναπόφευκτα  στη μείωση  της εστίασης  στον  προϋπολογισμό  της ΕΕ. 
 Η επιλογή  3
 θα προκαλούσε  ως ανεπιθύμητη  πιθανή  επίπτωση  μια ανισορροπία  στη συνολική  
προσέγγιση  της καταπολέμησης  της απάτης  σε επίπεδο  ΕΕ. Σύμφωνα  με τη στρατηγική  της 
Επιτροπής  για την καταπολέμηση  της απάτης  (COM (2011) 376), πρέπει  να διατηρηθούν  και 
να αναπτυχθούν  περαιτέρω  εντατικές  προσπάθειες  για ειδικές  δράσεις  που αποσκοπούν  στην  
πρόληψη  και την ανίχνευση  της απάτης , συμπεριλαμβανομένης  της βελτίωσης  της  
ανταλλαγής  βέλτιστων  πρακτικών  και της κατάρτισης . 
 Η προτιμώμενη  επιλογή  είναι  συνεπώς  η επιλογή  2
 (βασικά  μια βελτιωμένη  εκδοχή  του status 
quo). Η επιλογή  αυτή  θα επιτρέψει  να συντελεστεί  μια πιο προσεκτική  στροφή , από ό,τι στο 
πλαίσιο  της επιλογής  3, με την οποία  θα δίδεται  μεγαλύτερη  έμφαση  στην  επιχειρησιακή  
βοήθεια , εφόσον  ληφθεί  σχετική  απόφαση  λαμβάνοντας  υπόψη  την εξέλιξη  της κατάστασης  
και τις απόψεις  των ενδιαφερομένων  φορέων . 
 
 
8. Σύνδεση  με άλλες  πρωτοβουλίες  μετά  το 2013  
 
 
 8Θετικές  συνέπειες  για την προστασία  των οικονομικών  συμφερόντων  της ΕΕ θα προκύψουν  
και από άλλες  πρωτοβουλίες  στους  τομείς  της επιβολής  του νόμου  και της τελωνειακής  
συνεργασίας . Αντίστοιχα , πρωτοβουλίες  στο πλαίσιο  του προγράμματος  Hercule θα 
επηρεάσουν  θετικά  άλλες  πολιτικές  στους  τομείς  της επιβολής  του νόμου , των τελωνείων  και 
της ασφάλειας · ένας σαρωτής  που προορίζεται  κατά  πρώτο  λόγο  για την ανίχνευση  
παράνομων  φορτίων  τσιγάρων  μπορεί  να εντοπίσει  και άλλα  παράνομα  φορτία , γεγονός  που 
έχει επιπτώσεις  στο ποινικό  επίπεδο , στα έσοδα  ή στην  ασφάλεια . 
 Οι πρωτοβουλίες  αυτές  εστιάζονται  ωστόσο  σε διαφορετικούς  στόχους  πολιτικής  και δεν 
μπορούν  να στηρίξουν  σε μόνιμη  βάση  ειδικές  δράσεις  καταπολέμησης
 της απάτης . Είναι  
πράγματι  σημαντική  η διατήρηση  της εστίασης  ενός προγράμματος , ειδικά  στην  προστασία  
των οικονομικών  συμφερόντων  σε επίπεδο  ΕΕ, ώστε  να καταστεί  δυνατή  η εφαρμογή  ειδικών  
σχεδίων  που αποβλέπουν  στη βελτίωση  της πρόληψης , της ανίχνευσης  και της διερεύνησης  
της απάτης , συμπεριλαμβανομένων  σχεδίων  που απαιτούν  πολυτομεακή  συμμετοχή  
υπηρεσιών  υπαγόμενων  σε διαφορετικούς  διοικητικούς  μηχανισμούς . Η καταπολέμηση  της 
απάτης  είναι  πολυτομεακός  στόχος  που απαιτεί  αποτελεσματική  και διεθνική  συνεργασία  
μεταξύ  πολλών  και διαφορετικών  αρχών -εταίρων . 
 
Για να αποφευχθούν  επικαλύψεις  ή σύγχυση  μεταξύ  προγραμμάτων  έχει πραγματοποιηθεί  ο 
απαιτούμενος  συντονισμός  μεταξύ  της OLAF και άλλων  Γενικών  Διευθύνσεων . 
  
9. Απλούστευση  και μείωση  του διοικητικού  φόρτου
 
 
Προτείνονται  ορισμένες  τεχνικές  βελτιώσεις  ώστε  να ληφθεί  υπόψη  η κτηθείσα  εμπειρία  και 
οι διαβουλεύσεις , σύμφωνα  με τους κανόνες  του δημοσιονομικού  κανονισμού . Τέτοιες  
βελτιώσεις  είναι  η θέσπιση  πιο ελαστικών  διαδικασιών  για τη χρηματοδότηση  σχεδίων  που 
δεν υπερβαίνουν  συγκεκριμένο  όριο (50 000 ευρώ ), η μείωση  των απαιτήσεων  όσον  αφορά  
την κατανομή  των δαπανών  και των εκτιμήσεων , η απλούστευση  των απαιτήσεων  για τις 
αιτήσεις  και τις εκθέσεις  σχετικά  με τα αποτελέσματα , καθώς  και η αυξημένη  χρησιμοποίηση  
ομάδων  εργασίας  για την επιτάχυνση  της ανάδρασης  και τη βελτίωση  της εστίασης  των 
δαπανών . 
 
10. Παρακολούθηση  και αξιολόγηση  
 
Θα εκπονηθούν  ετήσιες  και ενδιάμεσες  αξιολογήσεις . Οι υπάλληλοι  της OLAF παρίστανται  
σε πολλές  από τις χρηματοδοτούμενες  εκδηλώσεις , προκειμένου  να διασφαλίσουν  την ορθή  
παρακολούθηση  της ποιότητας  και τον στοχευμένο  χαρακτήρα  των δράσεων . Τούτο  επιτρέπει  
έναν επαρκή  εκ των προτέρων  έλεγχο  της χρηματοδότησης  των σχεδίων  και αποτελεί  
σημαντική  πτυχή  της εκτέλεσης  της εντολής  της Επιτροπής  (OLAF) η οποία  συνίσταται  στη 
συνδρομή  των κρατών  μελών  στη διοργάνωση  στενής  και τακτικής  συνεργασίας . Σε τακτική  
βάση  θα συλλέγονται  και θα αναλύονται  στοιχεία  σχετικά  με τα αποτελέσματα  και την 
ανάδραση . Θα αναπτυχθούν  δείκτες  SMART, όπου  είναι  δυνατό , προκειμένου  να μετρηθούν  
οι επιπτώσεις  των δράσεων  στο πλαίσιο  του προγράμματος . Όπου  αυτό  δεν είναι  δυνατό  
λόγω  της φύσεως  της δράσης , για παράδειγμα  για ορισμένες  δράσεις  κατάρτισης , θα 
παρακολουθείται  εκ του σύνεγγυς  η ποιότητα  και οι δείκτες  αποτελεσμάτων . 
 Η αναδιοργάνωση  της OLAF, στις αρχές  του 2012, θα ενισχύσει  την ικανότητά  της να 
διαχειρίζεται  και να αξιολογεί  το πρόγραμμα  Hercule.